У Сярэднявеччы графства Корк было часткай каралеўства "Deas Mumhan" (у англійскай транскрыпцыі — Дэсманд), якім кіравала дынастыя Мак-Карці Мор. Пасля нармандскага ўварвання пад уладай Мак-Карці засталася толькі заходняя частка Корка, а таксама тэрыторыя сучаснага графства Кэры; а поўнач і ўсход занялі прадстаўнікі дынастыі Фіцджэральдаў. Горад Корк, паводле Англійскай каралеўскай хартыі 1318 года, стаў сталіцай Дэсманда.